2021. gada Toronto Starptautiskais kinofestivāls

2021. gada Toronto Starptautiskais kinofestivāls jeb 46. Toronto Starptautiskais kinofestivāls norisinājās no 2021. gada 9. līdz 18. septembrim. Tā kā Kanāda turpinājās COVID-19 pandēmija, festivāls tika organizēts gan klātienē, gan tiešsaistē.

Mākslinieciskais vadītājs Kemerons Beilijs norādīja, ka, lai gan 2021. gada kinofestivāls pilnībā neatgriezīsies pie programmas apjoma, ko tas piedāvāja 2019. gada Toronto Starptautiskajā kinofestivālā, tas tomēr būs ievērojami lielāks par 2020. gada kinofestivālu. Kopumā festivālā tika demonstrētas vairāk nekā 100 filmas, tostarp īpaša retrospektīvu programma, kas veltīta Kanādas dokumentālo filmu veidotājai Alanisai Obomsavinai.

Norises vietas 
Klātienes seansi notika kinofestivāla tradicionālajās norises vietās, tostarp TIFF Bell Lightbox, Velsas princeses teātrī un Roja Tomsona zālē, no kurām pēdējās divās notika pasaules pirmizrāde Brodvejas mūzikla Dear Evan Hansen Stīvena Čboska kino adaptācijai, kinofestivāla svinīgajā atklāšanā. Kinoteātrī Cinesphere notika Denī Vilnēva filmas "Kāpa" IMAX pasaules pirmizrāde.

Tāpat kā 2020. gadā, digitālie seansi notika platformā Digital TIFF Bell Lightbox.

Papildu Toronto festivāls pirmo reizi rīkoja arī vairākus satelīta seansus citās Kanādas pilsētās.

Apbalvojumi

TIFF Tribute balvas 
Festivāls pasniedza TIFF Tribute Awards balvas, kas tika ieviestas 2019. gadā, lai godinātu aktierus un filmu veidotājus par izciliem sasniegumiem karjeras laikā. Ceremonija notika 18. septembrī un tāpat kā 2020. gadā, to pārraidīja CTV.

Alanisa Obomsavina saņēma Džefa Skolles balvu, bet Denī Vilnēvs saņēma Ebert Director balvu. Džesika Česteina un Benedikts Kamberbačs vēlāk tika izziņoti kā aktieru balvu saņēmēji. Īpašo Tribute balvu saņēma Daiona Vorvika, Jauno talantu balvu saņēma kinorežisors Denī Gulē, bet kinooperators Arī Vegners saņēma Variety Artisan balvu.

Tradicionālās balvas 
Festivāla galvenās balvas tika paziņotas 18. septembrī, dažas tiešraidē Tribute balvas translācijas laikā, bet citas sociālajos medijos pēc ceremonijas noslēguma. Dažas augsta līmeņa kinofestivāla programmā iekļautās filmas, tādas kā "Kāpa", "Vakarnakt Soho" un Spencer, nevarēja saņemt Tautas izvēles balvu, jo to izplatītāji neļāva filmas demonstrēt tiešsaistes digitālajā platformā.

Oficiālā atlase 
Pirmās 13 kinofestivālam izvēlētās filmas tika izziņotas 2021. gada jūnijā. Īpašo pirmizrāžu programmu izziņoja 20. jūlijā, savukārt Mūsdienu pasaules kino un Atklājumu programmas filmu nosaukumus paziņoja 28. jūlijā, TIFF Dokumentālo filmu, Midnight Madness un Wavelengths programmu filmas paziņoja 4. augustā, Shortcuts and Platform — 11. augustā, bet Primetime — 13. augustā.

Volta Bekera filma Clifford the Big Red Dog sākotnēji tika izvēlēta kā viena no svinīgajām pirmizrādēm, tomēr filmu izņēma no kinofestivāla programmas, pēc tam, kad ASV izplatītājs Paramount Pictures pārcēla tās pirmizrādes datumu, jo palielinājās COVID-19 Delta varianta pieaugums.

Kinofestivāls paziņoja par īpašu pasākumu, kurā tiks demonstrēta Stīvena Soderberga jauna, nenosaukta filma. Sīkāka informācija par filmu iepriekš netika paziņota, izņemot to, ka tā nebūs viņa gaidāmā filma KIMI. Galu galā pirmizrādi piedzīvoja 1991. gada filmas "Kafka" rediģētā versijā ar nosaukumu Mr. Kneff.

Atsauces

Ārējās saites 
 

Toronto Starptautiskais kinofestivāls